Yngstu börnin í leikskólakennaramenntun á Norðurlöndum - Nordplus Ung börn í hópum innan leikskólakennaramenntunarinnar er Nordplus-verkefni sem unnið er í samstarfi RannUng , Háskólans í Osló , Háskólans í Gautaborg og Háskólans í Árósum . Verkefnið hófst árið 2010 og er markmiðið að efla kennslu um börn undir þriggja ára aldri í viðkomandi háskólum . Stefnt er að því að skipuleggja sameiginleg námskeið um yngstu börnin , sem hægt yrði að tengja bæði grunn - og meistarastigi í leikskólakennaranáminu . Vinna starfshópsins byggir að hluta til á því að deila upplýsingum og þekkingu milli landanna til þess að tryggja gæði í væntanlegri kennslu þátttöku háskólanna . Verkefnið felur í sér : Greiningu á núverandi námskrám í þátttöku háskólunum , Söfnun og úrvinnslu gagna um starf með yngstu börnunum í ólíkum leikskólum þar sem sérstaklega er horft til stærðar og skipulags ásamt fjölda barna á deildum . Auk þess verður sameiginlegt námskeið háskólanna mótað ásamt ritun fræðigreina þar sem áhersla verður lögð á yngstu leikskólabörnin . Stjórnandi verkefnisins hér á landi er : Hrönn Pálmadóttir , lektor við Menntavísindasvið HÍ